Toets jou taalvaardighede met ons taaltoets! | SARIE
Toets jou taalvaardighede met ons taaltoets!	deur SARIE.com-span
Fyn trap vir taaltameletjies! Hoe goed ken jy jou Afrikaans? Doen SARIE se taaltoets en vind uit!
Deel die toets met jou vriende op sosiale media en daag hulle uit om ook deel te neem. Wie dra die taalkroon in jou vriendekring?
Vraag van Huidige telling: Kies die korrekte spelling
Kies die korrekte spelling
Interessant het een “r” en twee “s’e”. Onthou dit só: Dis die vrou met een rok (r) en twee skoene (s) ... Gaan voort
Skitter Charlize op die rooitapyt of die rooi tapyt? Kies die regte opsie
Charlize Theron het geskitter op die rooi tapyt in haar rooitapytrok
Charlize Theron het geskitter op die rooitapyt in haar rooitapyt-rok
Charlize Theron het geskitter op die rooitapyt in haar rooitapyt rok
Die tapyt is rooi, daarom is dit twee woorde: rooi tapyt. Maar rooitapytrok is een woord. Wanneer ’n woordgroep bestaan uit ’n byvoeglike naamwoord (of telwoord) en selfstandige naamwoord wat in ’n samestelling as bepaler by ’n volgende selfstandige naamwoord optree, word al drie elemente vas geskryf. Ons noem dit ’n samestellende samestelling, daarom dan rooitapytrok.
As ’n mens verkeerdelik ’n spasie invoeg, kan die woord ’n heel ander betekenis kry. So sal ’n rooi tapytrok dui op ’n rok wat van rooi tapyte gemaak is, en dis mos nie waaroor dit hier gaan nie.
Watter woord word erken in die AWS?
Die woorde “nogals”, “huidiglik” of “frille” word nie erken nie. Gebruik eerder “nogal”, “tans” of “nou” eerder as “huidiglik”, en “valle” is die korrekte vertaling van frills.
“Japanse” is die byvoeglike naamwoord van Japan, bv. Japanse roos.
Watter een is korrek?
Herman se sjokoladekoek is ’n moet vir elke suikertand!
Herman se sjokoladekoek is ’n moet vir elke soettand!
Suikertand is die korrekte woord om te verwys na iemand wat lief is vir soetgoed. Soettand is anglisisties en ’n direkte vertaling van sweet tooth. (En geen suikertand of sweet tooth kan nee sê vir Herman se sjokoladekoek nie!)
Elizma Theron het haar tweede baba verwelkom! Het sy die lewe geskenk aan NJ?
Het sy geboorte geskenk aan NJ?
Elizma Theron het haar tweede baba verwelkom! Jou antwoord:
’n Vrou skenk die lewe aan ’n baba (of kry ’n baba/kind of bring ’n baba in die wêreld) - nie skenk geboorte aan ’n baba nie. Gaan voort
Oprah het 13 kg afgeskud! Dink jy sy gaan weer die gewig ...?
Jy tel nie gewig op nie tensy jy in die gimnasium gewigte optel - wat hopelik sal keer dat jy nie gewig aansit nie! Gaan voort
Hoe dankbaar is jy?
Ek waardeer al die boodskappe op my verjaardag
Ek waardeur al die boodskappe op my verjaardag
Ek wardeer al die boodskappe op my verjaardag
Waardeer is hier die korrekte opsie. Dit beteken om iets op prys te stel. Waardeur is ’n verhoudingswoord (die gat waardeur die jakkals kruip, die venster waardeur sy kyk). Gaan voort
Hoe vertaal jy ’n live broadcast?
’n Lewende uitsending
’n Lewendige uitsending
’n Regstreekse uitsending
Die regte vertaling is ’n “regstreekse uitsending”. Jy kan sê dis ’n lewendige optrede as dit lively of energiek was. Gaan voort
Wat is die regte woord? Sin of s’n?
Die mening in Kaalkop is Nataniël s’n
Die mening in Kaalkop is Nataniël sin
S’n is ’n besitlike voornaamwoord - dit is iets behorend aan iemand of iets, bv. Die rok op die voorblad is Donnalee s’n. Gaan voort
Jou punt Jou Afrikaans is “lekker”, maar jou Afrikaans-onnie gaan dalk nie so dink nie. Maar onthou, Afrikaans is kleurryk, Afrikaans het ritme, Afrikaans het seggenskap en Afrikaans het nut! Afrikaans is uniek en Afrikaans is universeel. Afrikaans is ... oppibôl! Besoek afrikaans.com vir alles Afrikaans. Beantwoord weer die vrae
Jou punt Jou Afrikaanse taalkennis is uitstekend, jou Afrikaans-onnie sal trots wees. Onthou, Afrikaans is kleurryk, Afrikaans het ritme, Afrikaans het seggenskap en Afrikaans het nut! Afrikaans is uniek en Afrikaans is universeel. Afrikaans is ... oppibôl! Besoek afrikaans.com vir alles Afrikaans. Beantwoord weer die vrae
Doen ook die tweede toets HIER, die derde een HIER en die vierde een HIER.
Toets jou kennis verder op Afrikaans.com se trivia-blad – klik HIER